
Poporul românesc si Marea 


A 
Doamnelor si domnilor, cuvintele aşa de amabile care au fost 


"rostite acum, mă fac să vă spun, la inceputul chiar al acestei! 


conferințe, så nu așteptați decât ce poate da cineva cu: atât de 
multe ocupaţii si care a trebuit să se biruie oarecum pentru ca 
să răspundă la această chemare ` Dar mă simt îndemnat să arăt 
ceva cu privire, la însuşi scopul pe care-l urmărește conterința. 

Este, evident, o notă rea pentru societatea noastră, care știe așa 
de multe, că e aşa de zgârcită in ce priveşte sacrificiul bănesc, 
acela prin care se întemeiază, se intretin si se desvoltă instituţiile. 
Este inutil să spun că Siatul român nu poate să gåseascå pentru 
scopuri aşa de urgente mijloace imposibile, De altminteri, el nu 
poate să ajungă nici a îndeplini toate rosturile societăţii. Societatea 
trebuie să îndeplinească deci însăşi unele rosturi care servesc la 
menţinerea și apărarea ei. ` > 

Dacă societatea aceasta vrea să-şi apere bine hotareie, ca și 
dacă vrea să aibă o desvoltare economică potrivită cu numărul 
și însuşirile locuitorilor, pentru aceasta ea trebuie să puie mâna 
în pungă, astăzi, pentru ca, după câtăva vreme, tocmai de pe 


“urma sfortårilor și jertielor. pe care le-a. tăcut, să aibă dobânda 


sacrificiului la care a consimţit în primul moment. - 

Sa amintit, ceia ce ştiam de altminteri de multă vreme, — si 
am avut un sentiment de invidie fatå de vecinii nostri de peste 
Dunăre —, s'a infåtisat casul Bulgarilor, cari au găsit imediat 
banii trebuitori pentru a-şi face o navå-scoalå. Si mai ales casul 
acela, — nu mai vorbesc de Cehoslovaci, a căror educaţie socială 
este admirabilă şi cari pot servi de model tuturor naţiunilor —, 
al Polonilor, cari şi-au refăcut ţara, si în împrejurări așa de grele, 
cu părţi luate de la mai multe State, cu nevoia de ridicare a 
claselor de jos, pe care nici Austriecii, nici Prusienii nu o avuseră 

in vedere în ip deosebit, s'a amintit ce au tăcut  Polonii in 
domeniul acesta și strălucitul resultat al unei propagande care 
la noi cade prea adesea pe nisip. A 

Si, cum conferința aceasta rămâne să De publicată si råspån- 
dită, poate si cu ajutorul Ministeriului Educaţiei Nationale, in 
școli, tin ca acei cari vor fi sfåtuiti, și oarecum siliţi chiar, so 
cumpere, dintre elevii şcolilor, så se oprească atunci când vor 
deschide cartea în rândul întâiu la aceste constatări atât de 
dureroase pentru noi şi la îndemnurile pe care le adaug pe 
lângă dânsele. Partea aceasta chiar, ar trebui lucrată din nou şi 
cu litere destul de groase, cel puţin așa de groase cum este 
obrazul oamenilor cari refuså ţării lor orice fel de sacrificiu. 

După: aceasta se poate intra în însuşi domeniul acestei con- 
ferinte. 


L 


Ceia ce mi se cere, după cercetările pe care am putut să le 
fac si după ce pot întrevedea ca alte cercetări pe care nam 
avut vreme så*le duc la capăt şi pe care probabil nu le voiu 
isprăvi niciodată, este fără îndoială un lucru foarte greu. Ar fi 
mai puţin greu pentru cineva care n'ar D tăcut asemenea cer- 
cetări și care n'ar intrevedea ceia ce intrevåd eu in momentul 
când må infåtisez înaintea d-voastră, ca să vă spun câteva lucruri 
care au scăpat poate atenţiei d-voastră si care sau impus de 
multă vreme atenţiei şi datoriei mele în cercetarea istoriei Ro- 
mânilor. 

Este vorba de legătura pe care poporul românesc a avut-o 
cu Marea, ai nu numai cu Marea, dar cu apele în general. 

E bine så se vorbească Intro conferintå publică de acest 
subiect, și iată de ce, Noi nu sântem ineunjurati din toate părţile 
de prieteni: poate că nu ştim să le cerem, în orice cas nu le 
putem cersi si nu le putem dori dincolo de margenea intereselor 
noastre ca și dincolo de margenea demnităţii noastre. Noi nu 
såntem un popor simpatic: une ori ni sa părut că am tost, dar 
de foarte multă vreme nu mai sântem de loc, si foarte multă 
lume se uită furios la noi, mai ales după ce am realisat, si nu 
in total, programul firesc al oricărui popor: de a -stăpâni pä- 
mântul pe care l-a avut din generație în generaţie şi unde trăiesc 
în cea mai mare parte cei mai mulţi ai lui. De atunci privirile 

acestea se îndreaptă furioase împotriva noastră. Nu este aproape 
niciun lucru care să nu ni se tăgăduiască, în trecutul nostru. 
Toate valorile presente, ca și toată legitimitatea existenței noastre, 
ca si toate aspiraţiile pentru viitor, ni sånt refusate cu o nein- 
telegere si une ori cu o brutalitate fără păreche. Si propaganda 
noastră, care se face de multe ori foarte rău, de persoane ne- 
potrivite si într'o formå si ea nepotrivită, propaganda aceasta — 
-nu prinde, Alţii apără causele cele mai nedrepte şi găsesc pre- 
tutindeni sprijinitori, — n'am decât să pomenesc propaganda 
ungurească neintemeiatå si care este făcută cu o stângăcie și o 
perfidie asiatică menite să desguste pe oricine, dar care cu toate 
acestea găsește sprijinitori oriunde. 

Prin urmare și în acest domeniu al nostru, al legăturii noastre 
cu apele, noi såntem.tågåduiti, ofensati. Ni se spune că Dunărea 
nu este a noastră, că în apele noastre, in margenea apelor 
noastre, noi am avut inaintasi, cari au deci mai multe drepturi 
decât noi. Se caută dovezi și în vocabulariul nostru. Unii dintre 
critici ştiu numele peștilor noştri, alţii nu le ştiu, dar, ori de le 
știu, ori de nu le știu, se spune că toți peștii aceştia sânt de- 
semnaţi cu nume slave, — care întradevăr există, dar îşi au 
explicația —, iar conclusia este că noi nam fost lângă ape, de 
oare ce Sa ii numim cu nume care nu vin din vechiul nostru 
patrimoniu lingvistic roman. 

Se adauge că uneltele de MERE sånt şi ele numite cu nume 
străine. si prin urmare aceasta însemnează că noi am trăit undeva 
unde nu era altă apă decât numai apa de ploaie si apa ieșită 
din topirea zăpezii. Si o så examinăm aici temelia pe care o 
poate avea o astiel de asertiune, îndreptată vădit cu dușmănie 
împotriva noastră. 

Tin să spun si cine este acela care, in privința aceasta, a fost 
mai pornit împotriva Românilor. E un învăţat de la Sofia care 
se chiamă d. Mutaiciev. As adăugi că numele domniei sale nu 
poate D considerat ca fiind cel mai autentic nume bulgăresc, 
pentru că vine de la „mutaici“, care este un termen turcesc. De 
altminteri, d. Mutaiciev e un om învățat: a făcut bune studii de 
bizantinologie şi a căpătat laude şi din partea acelui tineret de 
istorici de la noi care este foarte bucuros de câte ori mi se 
aduce mie o jignire de un străin, pentru ca så iea în brațe pe 
acest străin, aşa încât si d. Mutaiciev a avut un certilicat de la 

această nouă școală istorică, atât de simpatică, mai ales, si de 
nobilă in ce priveşte atitudinea fatå de predecesori. 

Dar d. Mutafciev e de sigur un om cu multe însușiri, care-şi 
are merite. D-sa a publicat, nu de prea multă vreme, o carte în 
propria sa limbă bulgărească si după aceia a tradus-o in franco- 
bulgåreste, sau in bulgaro-frantuzeste, cu ajutorul unei domnisoare 
care de sigur știe mult mai mult limba iranceså decât autorul si 
se pare chiar că ştie mai multă bună cuviință, pentru că anumite 
grosolănii fatå de noi sânt estompate; tonul traducătoarei a in- 
trodus o oarecare politetå de care tonul autorului nu era capabil. 

D. Mutalciev, asupra căruia mă veți ierta că am zăbovit aşa 
de mult, ne înlătură deci cu desăvârșire de la Mare. De la Marea 
care trăieşte așa de mult în poesia si conștiința noastră şi care 
este aşa de mult legată de. tot felul nostru de a gândi si dea 
simți în tot trecutul nostru. | 

Singur acest atac al d-lui Mutafciev şi încă mar îndemna să 
examinez argumentele pe care d-sa le aduce împotriva perma- 
nentei noastre pe locul unde ne găsim. Pentru că acesta este 
scopul cărţii: să strecoare că noi nu avem drept la solul acesta, 
de atâtea ori stropit cu sânge, pe care ne găsim și, in același 
timp, să arăte, ceia ce i se pare foarte ușor, că sântem „singurul 
popor de pe lume care nu avem un trecut“, singurul popor de 
pe lume: complet lipsit de istorie. Toţi îl au, noi nu-l avem, din 
causa nevredniciei noastre. Pusi in împrejurările cele mai favo- 
rabile, n'am știut să scoatem nimic din aceste împrejurări. 

Si iată că acest atac mă îndeamnă să cercetez unele asertiuni 
si să le înlocuiesc prin ceia ce mi se pare mie că este o- si- 
gurantå. a i 

Dar, evident, tot ceia ce pot spune nu represintă atât o alir- 
mate bine clădită pe linii de doctrină istorică, ci mai mult un 
program. Sånt conferinţe care presintå numai conclusiile altora, 
dar cred că se pot admite și conferinte de acestea care så pre- - 
sinte un program pentru alții, atunci când acela care infåtiseazå 
programul mare nici vrâsta, nici timpul pentru. a duce la: capăt 
aceste cercetări. 


lată sensul în Care cred eu că sar putea urmări problema, 
după o metodă care ar fi foarté folositoare pentru toate domeniile, 
vieții noastre în. trecut şi pentru tot ceia ce poate ieși în present 
din cunoștința mai bună a acestor domenii. 

Va fi vorba de apele noastre de tot felul, cele care stau, cele! 
care se mișcă și, pe de alta, de partea din poporul nostru care 
se găseşte în margenea acestor ape. Şi este întrebarea dacă a fost 
totdeauna acolo si dacă, fiind acolo, a ştiut să tragă foloasele ce 
se puteau trage din aceste ape. 

În telul acesta, rostul conferinței este bine definit de la început: 
Chiar astăzi, gândindu-mă la această conferință mai mult decât 
pregătind-o, mi-au căzut supt ochi câteva rânduri ale marelui 
istoric frances, atât de legat prin simpatie si prin unele studii, 
prin unele publicaţii, de noi, în anii romantici de la 1848 si 
după -aceastå dată, Michelet, care sa gândit cândva, la 1851, și 
o spune într'o scrisoare către Costachi Rosetti, la ceia ce sânt 
pe cale să recomand acum şi a indicat sensul care cred că SE 
avut în vedere în aceste studii viitoare. 

El cerea lui Rosetii să-i dea știri cu privire la poesia populară 
românească, întru cât această poesie populară poate să aibă o 
legătură cu Dunărea, — căci pe dânsul îl interesează Dunărea în 
rândul intåiu, dar toate râurile noastre nu sânt decât un mijloc 
de a hrăni si întreținea Dunărea: dacă voiți, Dunărea merge, 
prin apele care i se dau, până la cele mai depărtate mici izvoare 
din munte, de unde pleacă râurile cele mai mari; este un fel de 
Dunăre concepută mai larg, cu tot ce întră în alcătuirea ei. Nu 


“se poate vorbi de Dunăre fără de râuri, cum nu se poate vorbi. 


de râuri fårå de Dunăre. 
Nu se poate vorbi, adaug eu, nici de Mare, considerând Dunărea 


ca un râu închis. Dunărea este un râu deschis” și, anume, noi 


avem deschizătura acestui râu. Doar toată istoria flotei bizantine, 
toată istoria flotei turceşti, care nu este decât imitatia Tote bi- 
zantine, ni arată un lucru, că între Dunăre şi între Mare este 
legătura cea mai firească: se trece din una in cealaltă. Corăbiile 
turceşti veniau pe Marea Neagră și pătrundeau pe Dunăre până 
foarte sus. Dacă nu mergeau, natural, până acolo unde acum- s'a 
făcut trecătoarea aceia, cu atâta sfortare de tehnică și cu atâta 
cheltuială, de la Porţile de Fer, dar ajungeau până la Nicopole, 
de ex., până unde au mers, la 1445, corăbiile cruciaților: cele 
francese ale ducelui de Burgundia si ale Venetienilor, în serviciul 
Papei, atunci când pe malul nostru era Vlad Dracul cu fiul lui, 
cari participau la această cruciată si încercau tunurile Francesilor 
așa de mult, încât de jur împrejur toţi servantii au fost sfåråmati 

in bucăţi. Si cu această ocasie se vede legătura, așa de firească, 
între Mare si Dunăre, si Turcii sau folosit necontenit, in toate 
războaiele lor, de această legătură. 

Dar, încheind o aşa de lungă parentesă, iată ce spune Michelet, 
in această scrisoare, pe care o dă un proiesor frances care a fost 
la noi mai multă vreme si a păstrat interes pentru studiile de 
istorie românească, d. Paul Henry, in cartea sa: „L'abdication 
du Prince Cuza“ : å 

„Nu există oare si poesii ale râului insusi, cântece ale luntra- 
silor ş. a. m. d, cântând unitatea Dunării, geniul si sufletul ei"? 

Pe dânsul il preocupă deci Dunărea ca o fiintå vie şi E 
aceasta trece apoi în Mare. 

„Aș vrea“, urmează Michelet, „ca in aceste deosebite melodii 
să prind plângerea şi suspinul marelui îluviu prisonier“. 

Michelet era un om de formüle fericite si de sigur că aceia 
ce spune el aici, în această scrisoare, represintă una din formele 
cele mai frumoase de întrupare a unui gând în legătură cu ce 
numim astăzi geo-politica sau antropo-geogratia. 

În sensul acesta: râurile vii, Marea inviatå prin apele care 
vin din râurile noastre, iar noi conceputi ca un popor viu, care 
ne găsim în legătură cu această viață, va îi si. această con- 
ferintå. 


IL 


La inceput, as face o observatie in ce priveste criticele aduse 
de d. Mutafciev permanentei noastre, pe care noi o pretindem 
si pe care el o tågåduieste, si în domeniul acesta al apelor. Este 
foarte adevărat, cum spune, că peștii noştri se numesc cu nume 
slavone si că uneltele nu sânt numite cu nume imprumutate de 
la Romani. 

Ar îi de ajuns, totuşi,.a opune că avem mare, râu, lac, care, 
acesta, nu este un nume adoptat mai târziu ca neologism, căci 
altiel nar îi acea locuţiune: „cade cineva din lac în puț“, iar 
aceasta înseamnă că „lac“ e un vechiu termin românesc. Ar fi de 
ajuns să ne oprim asupra numelui de corabie şi de corăbier, care 
vin din limba grecească veche, bizantină. Ar fi de ajuns så sem- 
nalez luntrea, care se găseşte pe lângă alte unelte de plutit, care 
nau nume venind din vechimea romană, si punte, pentru ca să 
se vadă că noi de la Romani am moștenit un ansamblu de cuvinte, 

un vocabulariu întreg, care este legat de domeniul acesta al apelor. 
Si deci nu sar potrivi să avem pentru forma apelor, pentru 
mijloacele de plutire, de la ,luntre* până la „corabie“, nume care 
vin din vremea romană şi, pe de altă parte, să admitem că 
peştii aceştia, cari sânt lunecosi, ni scapă din mână şi aleargă 
imediat către represintantii mai mult sau mai puţin autentici în 
materie de slavism ai vecinilor de dincolo de Dunăre, pledând 
pentru tesa contrară. 

Cine caută totdeauna în originea numelor originea lucrurilor, 
nu bagă de samă că este de ajuns ca, într'o transmisie de 
nume. dintr'o generație în alta, så se intercaleze o tehnică nouă 
“sau un comerț nou, pentru ca numele însuși -să se schimbe. De 
ex. noi avem, pentru veșmânt, o mulţime de nume care vin, 
fără îndoială, socotind si cămașa, pe care poporul nostru a avut-o 
totdeauna — şi nu toate popoarele au avut cămaşa zi şi noapte: 
in miniaturile din evul mediu se poate vedea că regele, regina, 
prinții, dormiau goi și în Italia până în secolul al XVIII-lea 
se dormia pe alocurea în pielea goală —, de la Romani, dar avem ŞI 
o cantitate enormă de nume care sånt de la croitori străini şi de 
la străinul care vinde articole de modă. „Prin urmare este de 
ajuns ca, la un anume moment, să fi apărut în părțile noastre, 
nu numai decât în calitate de cuceritori, ci și in calitate de 
auxiliari economici, aș zice, oameni cu unelte mai bune ca ale 
noastre, voloc, plasă $. a. m. d., pentru ca numele uneltelor mai 
bune să înlocuiască numele uneltelor mai proaste. De ex., înainte 
de a se fi imprumutat în Apus de la Croaţi un anume fel de 
legătură de gât, nu se poate crede că oamenii umblau cu gâtul 
gol. Cravată vine de la croatul Krabate, — în Bucovina sa încercat 
altă formă ødt-legåu, rudă cu nas-suflete pentru batistă. Însă n'are 
decât să observe cineva admirabileie împodobiri de gât ale Francesi- 
lor de pe vremea lui Richelieu, fraisele de atunci, pe care şi ei 
le luaseră de la Spanioli: o întreagă operă de dantelă migăloasă . 
‘şi elegantă. Si supt ochii noștri anumite articole de negot, venind 
din alte părţi, li-au schimbat unor anume obiecte numele. 

Dacă, de ex., måne ar fi un puternic comerţ engles sau american 
de modă la noi, s'ar întâmpla foarte uşor ca numele luate de la 
Francesi în domeniul acesta să fie înlocuite cu numele impuse 
de acestialalti negustori. În privința aceasta, ne-am putea gândi 
si la coniusiile ce se petrec in mintea așa-numiţilor Ladini din 


H 

Elveţia si din Friulul italian, unde omul nu mai- stie care este 
cuvântul rumans si care cuvântul german sau italian pentru 
obiectele ce i se imbie. Dar, iată, mingea noastră veche este 
expusă. in momentul de față să dispară din vocabulariul obișnuit, 
ca. să lie înlocuită cu termini englezești cari se potrivesc ca nuca?n 
părete, dar pe cari i-am adoptat în acelaşi timp cu telul dea. 
bate mingea altfel decât cu mâna, — cu piciorul, cu cotul, fie 
şi cu nasul. | 

Peștele se numește cu un termin latin. Prin urmare, dacă este 
un termin latin pentru pește, iar tot restul e adus în legătură cu 
tehnica și comerţul, nu rămâne decât ca din grămada de nume 
slave să tragem neapărat conclusia că a trebuit doar så luăm 
lucruri pe care nu le cunoșteam înainte. 

Si mai este încă un exemplu. si un punct foarte interesant de 
cercetat, care ma fost observat până acum. Se știe că în jurul 
lacului Snagov se păstrează o mică lume de pescari foarte sim- 
patică. Şi oamenii aceștia întrebuințează termini de origine slavă, 
de și unii dintre dânșii s'au prefăcut cu desăvârșire în românește. 
Dar iată că, nu ştiu supt ce influentå, la un moment dat au 
apărut acolo Lipovenii din Deltă: sa crezut că este mai bine 
să se intrebuinteze acești Lipoveni în locul pescarilor de acolo, 
de si Lipovenii mi-au părut mult interiori pescarilor noştri, ca 
inteligență. Dar, dacă ar fi rămas Lipovenii, era foarte- posibil 
ca o mulţime de lucruri aduse de ei să se cheme şi de Români 
tot pe rusește, dar aceasta ar fi însemnat numai că niște 
tehnicieni au venit acolo odată cu lucrurile si cu obiceiurile. lor, 
iar, împreună cu ele, numele. Sau, dacă ar fi venit un mare ne- 
gustor din Apus, care ar fi creat distincţii in ce priveşte felurile 
peștilor, pe care noi nu le observăm, si ar fi Doina pentru ele 
numele. de acasă, atunci e evident că numele acestea s’ ar tii impus; 
lată ceia ce mi se pare cu desăvârșire luminos. 

„Dar sam. putea scoate noi argumente pentru permanenta 
noastră în domeniul apelor si de, aiurea. Toată lumea știe că la” 
Turtucaia —, care poartå un nume de origine turanică, căci 
Tutracan al Bulgarilor este mai vechiu decât Turtucaia al nostru, 
„cari ne-am gândit poate la furturele, ca un popor poetic ce 
sântem si căruia-i place eufonia, — sânt pescari ai noştri din foarte 
vechi timpuri. Viaţa lor însă n'a fost cercetată în toate tradiţiile, 
în toate rosturile, până acum, Sar putea face o lucrare întreagă 

despre: pescarii de la Turtucaia. Totdeauna au fost ei acolo? Au 
venit cumva de aiurea? Nu se păstrează „oare acolo cuvinte pe 
care noi nu le stim, obisnuinte deosebite de cele de aiurea ? 

Dar este de ajuns să se găsească un astfel de centru românesc 
al pescuitului pentru ca să spunem că pe Dunăre am avut o 
foarte mare vechime și o permanenţă de mai multe veacuri. 

La gurile Dunării este adevărat că sânt acei Lipoveni, dar 
trebuie så se știe si de când sânt ei acolo. Ei sånt schismatici 
ruși: atunci când Petru-cel-Mare a schimbat caracterul Bisericii 
rusești si a introdus forme care nu corespundeau cu trecutul, o 
parte dintre Ruși s'au ținut tot de religia cea veche; ei deci sânt 
starovierti, oameni de „credinţă veche“, cari nu puteau så rămâie 
în Rusia și au emigrat deci din locurile cele vechi în secolul al 
XVIII-lea. Dar, înainte de a veni Lipovenii în Deltă, cine putea 
fi acolo? De sigur că anumite elemente grecești, care sar putea 
urmări si în urmașii, cari nu: mai fac pescărie astăzi, ai Grecilor 
de odinioară. Pentru că așa-numiții Gågåuti nu sânt Cumani, ci, 
cum se vede după figura lor, descendenţii populațiilor grecești, 
foarte numeroase, care se găsiau odată pe tot malul Mării Negre, 
căci altfel sar întreba cineva cum, din toţi Grecii aceștia, așa 
de multi, n'a mai rămas nimic. Când constată cineva- o populaţie 
foafte numeroasă care de la o vreme nu mai există, trebuie så 
admită că în cei de astăzi se păstrează oamenii de odinioară, a 
“căror dispariţie violentă sau emigrare nu se poate admite. Så 
nu uităm apoi că Vålcovul slav, al cărui nume vine de la våle, 
lup, e numai traducerea bizantinului, poate elenicului Lykostomon, 
gura Lupului, transmis prin Ga 

“lată în ceia cé priveşte vechimea noastră in GE părţi. 

Dar mai este un argument. “Dacă se duce cineva aproape de 
Bucureşti, la Lehliu, nume care nu înseamnă decât „Polonul“ 
cu un cuvânt turcesc,— aşezare cu totul nouă,— și dacă înaintează 
in părţile acestea de către Mostiste, ce vede? Vede lacuri care 
in momentul de fatå aproape nu se întrebuințează, dar cercetările 
care se fac de preistorieni arată pretutindeni acolo, și nu numai 
acolo, dar de-a lungul tuturor râurilor noastre și în toată valea 
Dunării, poate mai mult Ha noi! decât la Bulgari, — ceia ce se 
explică toarte uşor, pentru că in- Bulgaria malul este înalt şi 
stâncos, pe când la noi rămâne jos, cu inundaţii permanente și 
bălți —, o străveche viață de pescari strămoși ai noștri. 


i 

Si adaug că e curios cum d. Mutafciev, care vine din locurile 
fără bălți, tăgăduieşte permanenta în acest domeniu al Românilor 
cari numesc „Baltă“ tot șesul Dunării. Dar, oriunde există ape, 
oriunde există bălți de acestea, ele hrăniau populaţiile de odini- 
oară, cum o arată pentru Vestul Ardealului un studiu recent al 
d-lui Martin Roska, în Buletinul Comisiunii Monumentelor Istorice ; 
astfel de populaţii jucau rolul principal în acele timpuri și ele au 
creat şi sistemul de locuință; au avut firește creaţia şi în do- 
meniul uneltelor, acești inaintasi ai noştri. 

Si acum în urmă, întro carte recentă a d-lui Barbu Slåtineanu 
despre ceramica românească, se atirmă cu dreptate că toată olăria 
de acum nu este decât continuarea ceramicei din acele timpuri: 
olăria de astăzi reproduce formele şi mijloacele de impodobire 
ale olăriei de atunci. Tracii din regiunile acestea sânt deci nu 
numai strămoșii fintii noastre tisice, dar, în acelaşi timp, ctitorii 
întregii noastre culturi populare, si în această cultură se cuprinde 
fårå îndoială şi pescåria, cum o dovedeşte faptul că aceşti strămoși 
se aşezau de preferință în asemenea locuri. Toate drumurile care 
se urmează acum, trecând tocmai prin regiunea aceasta cu lacuri, 
sânt tărâmuri preistorice; pe unde umblă Mocanul astăzi, umbla 
păstorul din acele timpuri, dar unde nu mai este pescarul in tim- 
purile acestea, era odată pescarul care-și îndeplinia rosturile acolo. 


UL 


Acum, mai sânt două lucruri pe care as vrea să vi le inlåtisez. 
Întâiu, în numele care se dau Dunării, este, evident, o asåmånare 
si cu numele germane, dar şi cu numele slave ale fluviului: in 
Rusia se găseşte Donul, Duna, Dunaieţul. Avem a face deci cu 
un nume care, dacă se ailă și la Germani și la Slavi și la noi, 
aceasta înseamnă că nu este nici de la Slavi, nici de la Germani, 
iar noi ma trebuit să-l luăm nici de la unii, nici de la alţii. „Re“ 
de la sfârșit îşi găseşte explicarea poate întrun anumit fenomen 
general de limbă românească, ca in finala supletivă din unele 
versuri populare. Problema nu este lămurită, fiindcă filologii sånt 
de o ingeniositate extraordinară, — de altminteri ca și istoricii —, 
şi, acolo unde nu se găsește o siguranţă, ei revin necontenit, căci 
nimic nu pasionează mai mult pe om decât baterea apei în piuă, 
ocupaţia cea mai rentabilă supt raportul științific. 

Dar, în afară de numele Dunării, asupra căruia mi-am ingă- 

duit să insist putintel, în afarå de numele general al râului, in 
afarå de numele special al fiecårui din cursurile şi depositele de 
apă mai este o întrebare, dar una pe care o putem, iarăși, lămuri 
“prin presenta momentană a unui element străin. Sånt râuri: Ialomița, 
Ilfovul, Bistriţa, Moldova, toate slave, dar, alături de numele 
slave, avem nume turanice: Cålmåtuiul, Dåsnåtuiul, ş. a. m. d. 
care toate acestea trimet, ca şi numele lacurilor din Basarabia- 
de-jos, la Turanieni. Dar nimeni nu va spune că a ost vre-odatå 
o populaţie covârșitoare turanică în aceste locuri. Deci același 
lucru se poate spune şi pentru numele slave de râuri, care sânt 
foarte. neted deosebite pe hartă; este o regiune de nume slave 
si alta de nume turanice. Si s'a observat un lucru aiurea, la Al- 
banesi. Nu se poate spune că Albanesii au căzut din cer, dar 
Albania este plină de nume slave. Si, tot așa, nu se poate spune 
că Grecii vechi-au dispărut: nare decât să se uite cineva la 
dânşii ca să vadă că vechea rasă se păstrează in cea mai mare 
parte, dar o largă parte din teritoriul Greciei este acoperită de 
nume slave. Aceasta vine oare din faptul că Slavii sânt autohtoni? 
Explicaţia o dau anumite condiţii de viaţă. Este de ajuns ca o 
năvălire så cucerească o. generaţie, pentru ca fiii, crescând in 
atmosfera cuceritorilor, să uite numele pe care le dădeau părinţii 
lor. Si atunci nu era lucrul scris, ca acum, ci ajungea să lipsească 
o transmisiune de câţiva ani pentru ca numele să se schimbe. 
“lar la Greci explicaţia este foarte uşoară: ei sau închis în cetăți, 
ceilalți stăpânind tot restul țării. Aceştia s'au dus, şi atunci Grecii 
au ieşit din cetăţile lor și, lucrând si restul ţării, l-au luat cu 
numele date de predecesori. 

lată explicaţia, ce mi se pare cu neputinţă de råspins, Genira 
numele slave ale råurilor noastre. 

Eu cred necesar pentru cunoasterea dreptului ce avem asupra 
påmåntului nostru så inceteze odatå interpretarea defavorabilå nouå 
care se då cu privire la aceste nume. Dacă s'ar găsi numai nume 
slave, ar fi mai ușor pentru adversarii noştri să argumenteze; dar, 
odată ce avem şi nume turanice, e altceva. Na fost, cum spu- 
neam, niciodată o permanenţă turanică şi totuși avem o mulţime 
de nume care sânt turanice, netăgăduit. 


Dar cred că e! interesant să vorbesc aici, fiindcă este vorba de 
întreaga problemă a pescuitului, si de numele apelor ståtåtoate 
la noi, 


D 

Am constatat de la început că „lac“ vine de la Români, și 
aceasta are o mare valoare, căci inseamnă că am avut totdeauna 
cunoștința lacului. Aceasta, ca și în ce priveşte Marea însăși chiar 
când mam putut ajunge la dânsa,— și voju arăta la sfârșit când 
si cum am ajuns în sfârșit la. Mare. Am spus că din caracterul 
latin al cuvântului de „lac“ este vădit că din generaţie în generaţie 
sa păstrat legătura noastră cu aceste ape stătătoare, care au avut, 
cum nu e în momentul de față, o foarte mare importanţă. Căci 
noi am părăsit marele rol al lacurilor ai heleşteelor în timpurile. 
din urmă, când: ne-am aruncat sălbatec la plugărie, pentru ca 
marii proprietari să câștige bani din agricultură si să-i cheltuiască 
la Paris, Nita sau Monte Carlo. Cum ne-am abătut asupra på- 
durilor ai asupra islazurilor, aşa că marea cultură, de vite a dis- 
părut, ne-am aruncat şi asupra vechilor. heleştee de odinioară, 
care erau o binefacere. Si problema pescuitului 'la noi nu este 
in legătură numai cu peştele de Dunăre, ci și cu pescuitul de 
coastă, pe care il ignoråm, si, poate că ar fi bine să aducem, 
oameni din Olanda, cari să învie ceia ce se făcea odinioară pe 
vremea Grecilor. Doar monedele de la Tomi infåtiseazå niste 
delfini; si nu numai delfinii, ci şi peştii cari se mâncau aveau 
la Greci un rol foarte mare. Pe atunci nu se făcea agricultură 
in Dobrogea: treceau necontenit barbari și, până veniau Tracii 
de dincolo de Dunăre cu carăle de grâu, trebuia ca oamenii så 
se hrănească din pește, cum, de altminteri, si in Scitia anume 
locuitori se numiau Ihtiofagi, adecă „Mâncători de pește“. Eu 
insumi am asistat în copilărie ta pescuitul in heleştee; era acolo 
o bogăție neînchipuită: cine arunca volocul, îl scoteau plin. 

Era odată si „iezerul Dorohoiului“, de care e legată o legendă; 
un oraş scutundat, si noaptea se auziau clopotele de la oraşul 
acela. Este, de altfel, şi o întreagă poesie a apelor la noi, care 
se poate pune alături de poesia Slavilor. Cea mai frumoaså bu- 
cată scrisă de d. Sadoveanu este „Stima lacului“, vedenia aceia 
care poate îi o inchipuire sau-o presentå vie, dar omul de lângă 
lac a ajuns să vadă apropiindu-se de dânsul această trumoasă 
inchipuire sau realitate. = 

Se știe că Domnia Moldovei sa organisat in chip mult mai 
înaintat si mai gospodăresc decât a Tårii-Romånesti. Moldova a 
fost întemeiată de cavaleri si stăpânită de boieri, pe când Tara- 
Românească a lost clădită pe vechea așezare țărănească, iar bo- 

jerimea, mult mai multă si mai măruntă, ma început aici, ca în 
Moldova, cu creaţii mari. Cetățile de aici, din jos, nu erau nimic 
pe lângă zidurile de piatră pe care le are Moldova; în ţara 
aceasta din urmă așa-numitele ţinuturi de odinioară erau pătrate, 
jiind făcute cu voia Domnului, în jurul cetății (Romanul este 
pătrat, ca şi. laşul, Botosanii, Dorohoiul de aici ae vede că sânt 
lucruri voite, neavând a face cu judeţele, de forme deosebite, 
tradiţionale din Muntenia). Dar acestea sânt așezate după ape. 

În fond, toată viața noastră trecută a fost orânduită aşa, după 
ape. Sånt Olteni, Jieni, Argeseni, Sireteni, Pruteni. /nainte de a 
exista Statul, era deci așezarea determinată de râu, şi până 
astăzi, — ceia ce dovedește importanța râului la noi, — ca să 
înţelegi rostul judeţelor ţării noastre, nu trebuie så le iei pe linia 
orizontală, ci pe cursul însuşi al râului. Pe acest curs, acelaşi 
costum, aceleaşi cântece, aceleași povești, aceleaşi elemente de 
viață materială Şi morală. 

Dar, dacă este așa, şi așa a fost prin toate locurile unde erau 
strămoșii noştri traci, atunci cum vine cineva să ni denege 
dreptul nouă, a căror viață mai veche este sprijinită tocmai pe 
cursul apelor, — apele creând formele politice —, acest drept, 
doar e pentru nomenclatura de bucătărie a skater si o nomen- 
clatură tehnică a uneltelor. SS 

Dar, când s'a întemeiat Moldova, s'au adus SE pentru 
helestee. 

Avem mai multe nume pentru apele stătătoare. In ce priveşte 
balta, „baltă“ nu înseamnă numai o baltă mărgenită, ci o regiune 
întreagă, din care causă Mocanii se duc la „Baltă“, și toată partea 
de jos a ţării este „Baltă“. Ungurii au împrumutat, de altfel, 
si ei de la Slavi balta, pentru că numele lacului Balaton nu 
este alta decât tot același lucru. lar, afară de aceasta, avem: iez, 
iezer şi heleșteu, acesta adus de Unguri de pe vremea lui Ştefan- 
cel-Mare, care a fost mai bun gospodar decât Statul constituțional. 
Stefan a adus specialişti de aceștia, cari au făcut er Tåu 
este de aceiasi origine, de la 70 unguresc. 

Prin urmare noi nu avem numai stråvechi traditii in ce pri- 
veste lucrurile care vin de la Romani, dar avem, pe långå aceasta, 
o întreagă clădire gospodărească cu elemente aduse şi din stråi- 
nåtate. Asa, pentru viile de la Cotnari se aduceau nu numai ` 
Unguri, dar și Germani, cari știau cum să cultive vita de Tokaj, 

si urmaşii lor, un Alciner, un Frâncu, există și până acum în 
Cotnari, — existau, în orice cas până în secolul al XVIII-lea, a 
mare decât så se uite cineva la dânşii ca să recunoască tipul 
vechilor Germani aduşi în secolul al XV-lea si al XVI-lea. lar 
Petru Rareș avea pârcălab acolo pe unul Grigore Rosenberger, 
care a fost trimes de dânsul si în solii. 


IV. 


Acum se pune întrebarea: când am ajuns noi la o politică a 
apelor? Am ajuns din vremile Celeiului cu pescăriile secolului al 
XIII-lea, dar măcar de când sa întemeiat Brăila, care odinioară 
nu era decât un sat, satul unui mos pe care-l chema Bråilå, 
după Brae, ca si în Bråiescu, Brăiloiu: sufixul acesta (0 este 
foarte întins, până la Påsårilåtilungilå din poveștile lui Creangă. 
La Brăila inainte de 1400 veniau corăbiile mari, acele Kokken de 

care vorbeşte Bavaresul Schiltberger cu un nume care a trecut 
de la Italieni, coche, la Germani. Prin urmare, pe la 1360-1400 
era acolo un mare negot, care venia de pretutindeni de pe ter- 
murile Mării Negre, negot care, de altminteri, nu este decât 
continuarea negotului grecesc de pe vremuri. 

Între coloniile greceşti şi între tot ce sa tăcut de la Brăilă 
noastră până la Odesa Rusilor și mai departe de Odesa la Ră- 
sărit nu este decât aceiași formå care revine. 

Am intenţia, dacă împrejurările nu må vor retinea aici, ca, în 
August, să vorbesc la Congresul istoricilor, de la Zürich, despre 
„permanenţele istorice“, care înseamnă lucruri ce nu sau schim- 
bat, sau lucrurile care au dispărut si revin. Toată istoria este 
plină de fantoma lucrurilor care au fost. Noi trăim acum in rea- 
lisarea făcută de fantoma Daciei si de fantoma lui Mihai Viteazul: 
România Mare, noua Dacie mau făcut-o diplomaţii și nici marii 
strategi, ci au făcut-o fantoma lui Decebal si a lui Mihai, cu 
sacriliciul acelora cari, fiind mai puţin învățați, ascultă mai bine 
de îndemnul fantomelor, de care învățații nu ascultă totdeauna. 

Deci prin secolul al XIV-lea şi al XV-lea s'a refăcut ordinea 
de lucruri elenică în jurul Mării Negre, si, natural, când se 
reface o ordine de lucruri, se lucrează cu urmașii acelora cari 
odinioară au avut-o, chiar dacă urmaşii aceştia vorbesc altă limbă 
si poartă alt nume. Noi ne-am substituit lor de la sine, si såntem 
datori să ne substituim cu mult mai mult, în puterea dreptului 

pe care ni-l då geografia noastră, căci ea ni-l poruncește, ni-l 
impune; să ne substituim, pentru că nu mai sânt alții cari so 
poată face, în regiunea unde a fost odinioară coroana elenicå 
a Pontului Euxin, a vechilor Greci. 


Formula aceasta ar putea încheia această conferintå, dacă n'as 
avea de adăugit încă un lucru. Brăila este o fundaţie a Domnilor 
munteni din epoca lui Mircea. În vremea aceasta, Muntenia avea 
toată Dunårea-de-Jos, fiindcă Basarabia nu înseamnă decât -„ţara 
lui Băsărabă“, a creatorului Statului muntean: în toată partea 
aceasta care merge la Gurile Dunării, erau ei. — 

Chilia cea veche se ştie că era în insulă, nu pe malul nordic, 

“şi se chema de către Genovesi Licostomo, cum am spus: termin 
imprumutat de la vechii Elini, care înseamnă Gura Lupului. Și 

“răposatul mieu coleg Vâlsan observa cu dreptate un lucru: că 
Vâlcov înseamnă în slavoneşte același lucru, tot „lupul“, de si 
Vâlcovul nu este pe locul lui Licostomo, ci numai fiindcă aici Gurile 
Dunării sau părut navigatorilor că au forma unei guri de lup. 

Domnii munteni mergeau de la cel mai depărtat punct al 
acestei „Basarabii“ către Răsărit cum mergeau în Apus până la 
Nicopole, unde, cum observam, Sa constatat in cruciata de la 
1445 că pot ajunge corăbiile mari. Puteau merge și mai departe 
în Apus, dar, pentru anumite nevoi militare, nu au făcut-o. loan 
Hunyadi, aliatul, nu venise, şi cruciații s'au oprit la Nicopol. Deci 
până la Nicopol puteau merge corăbiile cele mari venețiene, pentru 
că şi acelea care erau supt steagul ducelui Burgundiei tot de la 
Veneţia erau comandate. 

De odată insă a apărut Moldova, care sa făcut cu o răpeziciune 
extraordinară. Dacă am avea elanul către Mare pe care l-au 
avut Moldovenii lui Roman-Vodă si lui Stefan-cel-Mare, råsåriti 
— unde?, tocmai la Baia, acolo, în orașul săsesc, die Stadt Mulde 
pentru ei! Maramuråsenii de la Baia, tocmai din colțul nord- 
vestic al Moldovei, din câteva sărituri au ajuns până la Pont, și 
Roman, pe la 1390, se întitula mândru: „Domn de la Munte până 
la Mare". Și, atunci, cum erau Genovesi la Cetatea-Albă cu mi- 

Å nunatele ruine de astăzi, care nu trebuie atinse, căci este o pro 
| fanare şi 0 crimă să se atingå imbecilitatea de aståzi de aceastå 


splendidă urmă de trecut, in care Bizanțul se uneşte cu “cu Genova, 
fiind pecetluită apoi cu pecetea bourului moldovenesc, acolo în 
cetatea „albă“ pentru noi, fiindcă era de piatră, care nu se inegria, pe 

lângă cetăţile noastre de lemn, care, ele, se fåceau negre, fiind însă 
„cetatea neagră“ pentru Bizantini, Mauron Kastron, la Genovesi 
Moncastro, acolo au ajuns Moldovenii şi multă vreme s'au luptat 
si cu Muntenii si cu Ungurii, pentru că Împăratul Sigismuud, 
regele Ungariei, acela care a venit în 1396 la Nicopol contra 
Turcilor, avea ţinta stăpânirii Dunării si voia să-şi aibă acest Li- 
costomo. Atunci nu Muntenii, 0 Moldovenii au salvat Dunărea 
pentru rasa noastră. ȘI, pe urmă, Ungurii au apucat alte drumuri, 
aşa încât noi am rămas stăpâni în locurile acestea. Astiel a dăi- ` 
nuit și Chilia moldovenească, irumoasă şi puternică, pe malul 
stâng al Dunării. EE 


Dar, — şi aceasta vreau să o notez înainte de a isprăvi —, pe lângă 
acțiunea de Stat a fost si o acțiune populară, și datoria noastră, 
astăzi, este, în toate domeniile, så nu lucrăm numai cu Statul, 
ci să trezim energiile populare, supraveghiate si ajutate, firește, 
de Stat, pentru că lucrurile mari se fac cu aceste energii populare. 
Când este Statul singur, e peste măsură de slab, dar, când este energia 
populără, care se coboară în adânc, nimic n'o poate birui. Toate 
cuceririle mari le-am tăcut prin energiile proiunde ale naţiei în- 
seși. Tara aceasta s'a tăcut prin ceia ce se păstrează, după toate 
înfrângerile, în adâncul pe care nimic nu-l poate atinge. 

Și atunci au inceput pescari de-ai noştri să cucerească pentru 
“dânșii. Era în părţile de la Nipru o cetate ținută de Genovesi 
din familia Senarega si acolo, la Leriei, căci așa se chema loca- 
litatea, posesiune a acestei familii, la un moment, pescari moldoveni 
i-au luat în stăpânire zidurile. A răsărit apoi un proces cu această 
E şi Domnul Moldovei a trebuit să arăte că nu i-a trimes 

„A fost chiar o mare uşurare pentru dânsul, când a fost pă- 
E cel mai depărtat punct de întindere al acestor pescan lu- 
erånd de capul lor. ; 

Mai adaug un lucru: ciobanii arată și astăzi SE pe care 
pe uscat l-ar putea urmări cândva energia oamenilor noștri: Mo- 
canii cari Sau dus până la Caucas si cari de acolo au trecut pe 
urmă Și mai departe decât atâta, căci sânt şi acum pe malul râu- 
lui Amur sate moldoveneşti. Dar întinderea noastră a fost si pe 
uscat și pe apă. Elementul românesc e dincolo de Nistru până 
la Nipru şi Bug, oile noastre mai pasc pe acolo, iar metoda noas- 
trå de a creşte oile si de a lucra lâna au servit de model pentru | 

“Ruși, cari, pe o treaptă mult inferioară, nu aveau ideie de ce 
aduceam noi pe basa unei tradiţii populare de mai multe mii 
de ani. Pescarii lui Vodå-Stefan dau și ei o învățătură. 

Era o vreme când noi începeam istoria de la 1848, de la 1866, 
de la urâtul lucru care a fost răsturnarea lui Cuza-Vodå, dar nu 
se începe istoria Românilor de la revoluţia studenţilor sau de la 
“Constituţia tradusă după cea belgiană si făcută de cine a fost 
făcută si contra cui a fost făcută, adecă în contra amintirii lui 
Cuza-Vodă si în contra libertăţii lui Carol Län. de către o oli- 
garhie care înțelegea să anuleze trecutul si să împiedece viitorul. 
Răsuilăm că am scăpat de o bună parte din clausele de căpe- 
tenie ale ei. 

Ci trecutul nostru începe cu mii de ani înainte de Hristos, 
mii de ani, cari înseamnă o cultură si o putere. 


i ST 


www.dacoromanica.ro 


Aşezământul tipografic 
„Datina Românească“ 
Vâlenii-de- Munte 
(Prahova) 


www.dacoromanica.ro 


